Document ID: /fineweb-2-swissfilter-quality_10-filterrobots/filtered/02822.jsonl.gz/112

Piše: Roman Tomić
U sklopu godišnje izborne skupštine, NK Croatia Zürich s ponosom najavljuje imenovanje nove uprave, obogaćene s tri nova vrijedna člana. Sastanak je održan u ugodnom ambijentu restorana Büsi u Zürichu, gdje su se članovi kluba okupili kako bi zajedno krojili budućnost našeg kluba i naše zajednice.
Pojačanje u Upravi
Predvođena predanim Stjepanom Špeharom, naša uprava sada ima pojačanje Igora Pavlovića, Romana Tomića i Filipa Tomića. Pavlović, kao trener seniora, zastupat će interese našeg seniorskog tima, dok će Roman Tomić urednik nadolazeće knjige “NK Croatia Zürich – 55 Godina” – svoje iskustvo usmjeriti na digitalizaciju kluba. Filip Tomić, kao odvjetnik kluba, preuzima odgovornost za pravne aspekte i izmjene našeg statuta. Zahvaljujemo se i dosadašnjem članu uprave, Davoru Crnkoviću, za njegov doprinos i želimo mu sve najbolje u Baselu.
Izvanredan rad
Naš predsjednik otvorio je skupštinu ističući izvanredan rad kluba u raznim segmentima, naglašavajući iznimno napredovanje naše zajednice. Potpredsjednik Dario Perković podijelio je zahvalnice zaslužnim članovima kluba.
Financijski izvještaj pokazao je uspjeh nedavnog malonogometnog turnira te važnost uključivanja mladih naraštaja u budućnost kluba. Robert Čurić i Stanislav Blažanović izrazili su optimizam za opstanak u 3. ligi, dok je trener seniora, Igor Pavlović, naglasio izazove natjecanja u višem rangu te je pohvalio kvalitetu treninga koja omogućuje uspješno natjecanje.
Izlazak knjige i pohvale
U raznoj tematici istaknuta je nadolazeća knjiga “NK Croatia Zürich – 55 Godina”, za koju je Romana Tomića za dvogodišnji rad na knjizi dobio posebne pohvale. Naglasak je stavljen i na važnost privlačenja novih članova, igrača i aktivnih članova, s fokusom na promociju putem raznih platforma. Predložene su i ideje o nagradama za redovito prisustvo na treninzima, većoj prisutnosti seniora u medijima i razmatranju osnivanja timova za starije dobne skupine.
Posebno nam je zadovoljstvo što je skupštini prisustvovao i Andrija Hudinčec, jedan od osnivača kluba, koji je izrazio zadovoljstvo trenutnim uspjesima kluba i njegovim ugledom u hrvatskoj zajednici diljem svijeta.
Foto galerija: